
Linnavara mahakandmine
1. Asjaolud ja menetluse käik

Narva Linnavalitsuse Kultuuriosakond taotleb oma bilansist vara mahakandmist. Mahakantavaks varaks on koolieelse lasteasutuse Pääsuke kasutuses olev hoone (ladu) ja koolieelse lasteasutuse Cipollino kasutuses olev basseini tsirkulaarsüsteemi komplekt.

Koolieelse lasteasutuse Pääsuke territooriumil asuva silla remondi käigus selgus, et silla all asuva abihoone (lao) välisseinte konstruktsioon ei ole kindel. Abihoone avariilise seisukorra tõttu tehti ettepanek kõnealune hoone lammutada. Käesoleval ajal on silla rekonstrueerimine lõpetatud ning hoone (ladu) lammutatud.

Kantakse maha koolieelse lasteasutuse Cipollino kasutuses olev basseini tsirkulaarsüsteemi komplekt. Asutuses oli 2007. aastal tehtud basseini remont, mille käigus vahetati komplekt uue vastu.
Narva Linnavalitsuse linnavarakomisjoni 08.04.2009.a istungil otsustati (protokolli nr 4 punkt 4), et Narva Linnavalitsuse Kultuuriosakond esitab antud küsimus Narva Linnavalitsuse istungile vastava korralduse vastuvõtmiseks. 
2. Õiguslikud alused

Vastavalt Kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 24.08.2006.a määrusega nr 34 vastuvõetud „Linnavara kõlbmatuks tunnistamise, mahakandmise ja hävitamise korra” § 7 kohaselt linnavara tunnistatakse kõlbamatuks, kui: 1) linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ning linnavara pole õnnestunud võõrandada; 2) on tõestatud linnavara säilitamise ebaotstarbekus; 3) linnavara on osaliselt või täielikult hävinud. Sama korra § 14 punkti 1 alusel otsuse kõlbmatuks tunnistatud linnavara mahakandmise kohta võtab vastu Narva Linnavalitsus.
3. Otsus

Nõustuda Narva Linnavalitsuse Kultuuriosakonna taotlusega vara bilansist mahakandmise kohta ja lubada kanda maha järgnev vara:
· koolieelse lasteasutuse Pääsike territooriumil asuv hoone, ehitisregistri kood 118009939, ehitusaasta 1963, kasutusluba saadud 2000. a, kasulik pind 43,7 m², bilansiline maksumus 70000,00 krooni, jääkväärtus 28.02.2009 seisuga 67227,00 krooni;

· koolieelse lasteasutuse Cipollino kasutuses olev basseini tsirkulaarsüsteemi komplekt, soetamisaasta 1998, bilansiline maksumus 117099,00 krooni, kulum 100%.
4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     Narva Linnavalitsuse poolt korralduse teatavakstegemise päevast arvates.
4.2 Käesolev korraldus jõustub seadusega sätestatud korras.

